gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl de gl gl gl gl gl gl sv en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Baltar tiña a pócema para que Feijoo non chegase á presidencia
Sábado, 01 de outubro de 2022
PERO NON LLE FIXERON CASO
"Eu díxenlle a Cuíña que pactase con Barreiro, que o amañasen entre eles, e se o fixesen Feijoo non estaría onde está”, afirma nunha entrevista.
Redacción - 11:00 23/12/2009
Baltar está de retirada parcial. O 30 de xaneiro abandonará a presidencia do PP de Ourense, aínda que manterá a súa ascendencia un ano e medio máis como presidente da Deputación. Diferentes xornais recollen este mércores entrevistas      que dan boas pistas sobre a situación interna. No entorno “baltarista” consideran que a dirección do PPdeG está a manobrar a prol de Jiménez Morán, candidato que se medirá contra Xosé Manuel Baltar no vindeiro congreso provincial. Baltar pai confirma isto de xeito moi medido nunha entrevista en Faro de Vigo: “Eu creo que o presidente Núñez Feijoo debería saír a dicir algo disto (da sintonía da que presume Jiménez Morán con el). Quizais non tivo tempo de ler o que dixo Jiménez ou que non llo pasasen, xa sabe vostede que hai que dar sempre unha marxe de tempo. Pero, persoalmente díxome que garantía a súa neutralidade, a súa propia e a do aparato do partido.
Na mesma entrevista, Baltar dá a súa particular visión do “galeguismo”. O líder conservador afirma que “para min o galeguismo é algo intrínseco aos galegos, todos os galegos somos galeguistas, o que non quere dicir nacionalistas. Porque ser galeguista é loitar pola terra, pola lingua, amar as cousas que son propias. E diso non podemos abdicar. E se non o facemos acabaremos mal”. Lanzando unha especie de mensaxe entre liñas, Baltar remata dicindo que dentro do PP pode ser “que se queira presumir de que non se é galeguista, quen sabe...E iso que me parecería grave”.
Na conversa non falta unha alusión ao motín que no seu día protagonizou para apoiar a Cuíña fronte a Núñez Feijoo: “Pepe Cuíña díxome a súa estratexia e falamos moito. Eu díxenlle que todo dependería da provincia de Ourense, porque non era lóxico que só o apoiase Ourense. Sería como tirarse ao río para salvar a alguén que se está afogando e ao final afóganse os dous. Eu díxenlle a Cuíña que pactase con Barreiro, que un fose de número un e outro de dous, que o amañasen entre eles, e se o fixesen así a estas horas Núñez Feijoo non estaría onde está”.
Poden ler aquí as entrevistas que aparecen publicadas este mércores:
Faro de Vigo: “Se Cuíña e Barreiro pactasen, Núñez Feijoo non estaría onde está”
El País: “Non fai falta dicirlles aos alcaldes que apoien ao meu fillo como sucesor”
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto